
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1448 


29 Νοεμβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπλήρωση Οργανισμού Εσωτερικής Υπηρεσίας Δή¬ 


μου Νισύρου Νομού Δωδεκανήσου. 1 

Αύξηση καθ’ υπέρβαση ημερών εκτός έδρας υπαλλή¬ 
λων υπηρετούντων στη Ν.Α. Ευρυτανίας. 2 

Σύσταση στο δήμο Στυλίδας Νομικού Προσώπου με 
την επωνυμία «Κέντρο Ανοικτής Προστασίας Ηλι¬ 
κιωμένων (ΚΑΠΗ)». 3 

Σύσταση Νομικού Προσώπου με την επωνυμία «Δημο¬ 
τικό Ωδείο Μώλου». 4 

Σύσταση στην έδρα του Δ.Δ. Δάφνου του Δήμου Λιδο- 
ρικίου Νομού Φωκίδας Νομικού Προσώπου με την 
επωνυμία «Σχολική Επιτροπή Δημοτικού Σχολείου 

Δάφνου». 5 

Σύσταση αμιγούς Δημοτικής Επιχείρησης στο Δήμο 
Καλλιέων Ν. Φωκίδας με την επωνυμία: «ΑΜΙΓΗΣ 
ΔΗΜΟΤΙΚΗ ΑΝΑΠΤΥΞΙΑΚΗ ΕΤΑΙΡΙΑ ΔΗΜΟΥ ΚΑΛ- 

ΛΙΕΩΝ - Α.Δ.Α.Ν.Ε.Κ.». 6 

Σύσταση αμιγούς Δημοτικής Επιχείρησης στο Δήμο 
Γραβιάς Ν. Φωκίδας με την επωνυμία: «ΑΝΑΠΤΥ¬ 
ΞΙΑΚΗ ΓΡΑΒΙΑΣ ΔΕ». 7 

Χορήγηση άδειας άσκησης επαγγέλματος Κοινών. 
Λειτουργού στον Γεώργιο ΤσιμπούρητουΔημητρί- 
ου, κάτοικο Πατρών. 8 


ΑΠΟΦΑΣΕΙ Σ 

Αριθ. 12154 (1) 

Συμπλήρωση Οργανισμού Εσωτερικής Υπηρεσίας Δή¬ 
μου Νισύρου Νομού Δωδεκανήσου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψιν: 

1. Τις διατάξεις των άρθρων 241 και 242 του Ν. 1188/81 
όπως ισχύουν σήμερα.2. Τις διατάξεις των Προεδρικών 
Διαταγμάτων 37Α/1987 και 22/1990. 

3. Τις διατάξεις των άρθρων 7, 9, 11, 12 και 18 του Ν. 
2503/1997. 


4. Τις διατάξειςτου άρθρου 1 του Ν. 2647/1998. 

5. Τις διατάξειςτου άρθρου 30 του Ν. 2738/1999. 

6. Την αριθμ. 2966/23.4.1999 απόφασή μας, που δημο- 
σιεύθηκε στο ΦΕΚ753/τ. Β'/19.5.1999. 

7. Το αριθμ. 25953/27.7.2000 έγγραφο του ΥΠ. 
ΕΣ.Δ.Δ.Α. 

8. Την αριθμ. 151/2000 απόφαση του Δημοτικού Συμ¬ 
βουλίου Δήμου Νισύρου, αποφασίζουμε: 

Συμπληρώνουμε την αριθμ. 2966/23.4.1999 απόφασή 
μας, που δημοσιεύθηκε στο ΦΕΚ 753/τ.Β'/19.5.1999 και 
προσθέτουμε στο άρθρο 15 αυτής την παρακάτω ειδικό¬ 
τητα: 

Κλάδος ΤΕ22 Διοίκησης Μονάδων Τοπικής Αυτοδιοίκη¬ 
σης θέση μία (1). 

Κατά τα λοιπά ισχύει ως έχει η αριθμ. 2966/23.4.1999 
απόφαση μας. 

Η παρούσα δεν προκαλεί δαπάνη σε βάρος του προϋ¬ 
πολογισμού οικονομικού έτους 2000 του Δήμου Ηρακλει- 
δών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 25 Οκτωβρίου 2000 

Ο Γενικός Γραμματέας Περιφέρειας 
ΠΑΝΑΓΙΩΤΗΣ ΣΑΛΤΟΥΡΟΣ 

-♦- 

Αριθ. 14900+14960 (2) 

Αύξηση καθ’ υπέρβαση ημερών εκτός έδρας υπαλλήλων 
υπηρετούντων στη Ν.Α. Ευρυτανίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξειςτου άρθρου 2 παρ.3του Ν. 2685/99 « Πε¬ 
ρί καλύψεως δαπανών μετακινουμένων υπαλλήλων 
κ.λ.π.», όπως συμπληρώθηκε με το άρθρο 25 παρ.δτου Ν. 
2738/99 « Περί συλλογικών Διαπραγματεύσεων στη Δη¬ 
μόσια Διοίκηση κ.λ.π.». 

2. Την αρ. 7616/1.6.2000 απόφασή μας με την οποία κα¬ 
θορίζεται για το 2000 και εφεξής το ανώτατο όριο επι- 
τρεπομένων ημερών κίνησης εκτός έδρας υπαλλήλων 
υπηρετούντων στη Νομαρχιακή Αυτοδιοίκηση Ευρυτα¬ 
νίας. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Την ανάγκη αντιμετώπισης καταστροφών κατά το 
έτος 2000 λόγω θεομηνιών, κατολισθήσεων, χιονοπτώσε¬ 
ων κ.λ.π. και δεδομένου ότι οι υπάλληλοι της Ν.Α. Ευρυ¬ 
τανίας κλάδου ΔΕ Οδηγών ΔΕ Χειριστών μηχ/των ΥΕ Ερ¬ 
γατών εξάντλησαν το όριο των 120 ημερών. 

4. Τα αριθ. 3642/10.10.2000 και αρ. 131/31.10.2000 έγ¬ 
γραφα της Ν.Α. Ευρυτανίας (Δ/νση Τεχν. Υπηρεσιών και 
Γραφ. κίνησης), αποφασίζουμε: 

Αυξάνουμε καθ’ υπέρβαση το ανώτατο επιτρεπόμενο 
αριθμό ημερών εκτός έδρας για το έτος 2000, στους υπη- 
ρετούντες υπαλλήλους της Ν.Α. Ευρυτανίας κλάδου ΔΕ 
Οδηγών κατά 30 ημέρες, ΔΕ χειριστών μηχ/των κατά 30 
ημέρες,ΥΕ εργατών κατά 30 ημέρες, για την αντιμετώπι¬ 
ση καταστροφών, λόγω θεομηνιών, κατολισθήσεων και 
χιονοπτώσεων. 

Η πρόσθετη δαπάνη, η οποία δεν μπορεί να προβλεφθεί 
θα βαρύνει τον προϋπολογισμό της Ν.Α. Ευρυτανίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 3 Νοεμβρίου 2000 

Ο Γενικός Γραμματέας Περιφέρειας 
ΒΑΣΙΛΗΣ ΕΞΑΡΧΟΣ 

-♦- 

Αριθ. 14844 (3) 

Σύσταση στο Δήμο Στυλίδας Νομικού Προσώπου με την 
επωνυμία «Κέντρο Ανοικτής Προστασίας Ηλικιωμένων 
(ΚΑΠΗ)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1 Τις διατάξεις α) των άρθρων 203 του Π.Δ. 410/95 και 
14του Ν. 2399/96, β) του Ν. 2503/97. 

2 Την αριθ. 127/2000 απόφαση του δημοτικού συμβου¬ 
λίου Στυλίδας, αποφασίζουμε: 

1. Συνιστούμε στο Δήμο Στυλίδας Νομικό Πρόσωπο Δη¬ 
μοσίου Δικαίου με την επωνυμία «Κέντρο Ανοικτής Προ¬ 
στασίας Ηλικιωμένων (ΚΑΠΗ)». 

2. Σκοπός του συνιστούμενου Νομικού Προσώπου είναι 
η εφαρμογή προγράμματος για την εξωϊδρυματική προ¬ 
στασία των ηλικιωμένων του Δήμου με την παροχή ιατρο- 
κοινωνικής προστασίας στα άτομα αυτά. 

3. Πόροι του Νομικού Προσώπου είναι: 

α) Η εκ δρχ. 1.000.000 τουλάχιστον επιχορήγηση του 
από το Δήμο Στυλίδας. 

β) Η επιχορήγηση και κάθε άλλη παροχή του Κράτους 
είτε προς το Νομικό Πρόσωπο είτε προς το Δήμο για το 
πρόσωπο αυτό. 

γ) Κάθε είδους συνδρομές, εισφορές, δωρεές, κληρο¬ 
νομιές κληροδοσίες, επιχορηγήσεις κ.λ.π. 

δ) Έσοδα από συμβολικές χρηματικές παροχές ατόμων 
υπέρ των οποίων παρέχεται η εξωϊδρυματική προστασία. 

ε) Εισπράξεις από το αντίτιμο των πραγμάτων ή των 
υπηρεσιών που παρέχει το Νομικό Πρόσωπο. 

στ) Οι πρόσοδοι από τη δική του περιουσία και κάθε άλ¬ 
λη νόμιμη πρόσοδος. 

Ακροτελεύτιο άρθρο 

Από την απόφαση αυτή προκαλείται δαπάνη σε βάρος 


του Προϋπολογισμού του δήμου Στυλίδας (Κ.Α.211.1 γ’) 
ύψους 1.000.000 δρχ. για το τρέχον οικονομικό έτος και 
5.000.000 συνολικά για τα επόμενα πέντε οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 31 Οκτωβρίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 
ΠΑΝ. ΜΠΟΝΑΚΗΣ 

-♦- 

Αριθ. 14843 (4) 

Σύσταση Νομικού Προσώπου με την επωνυμία «Δημοτι¬ 
κό Ωδείο Μώλου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις α) των άρθρων 203 του Π.Δ. 410/95 και 
14 του Ν. 2399/96 β) του Ν. 2503/97. 

2. Την αριθ. 152/2000 απόφαση του Δημοτικού Συμβου¬ 
λίου Μώλου, αποφασίζουμε: 

1. Συνιστούμε στο Δήμο Μώλου Νομικό Πρόσωπο Δημο¬ 
σίου Δικαίου με την επωνυμία «Δημοτικό Ωδείο Μώλου». 

2. Σκοπός του συνιστούμενου Νομικού Προσώπου είναι 
η μουσική εκπαίδευση, η διάδοση της μουσικής στην πε¬ 
ριοχή του, η οργάνωση συναυλιών και άλλων εκδηλώσεων, 
η περισυλλογή, καλλιέργεια και διάδοση της παραδοσια¬ 
κής μουσικής και η δημιουργία και λειτουργία χορωδίας, 
φιλαρμονικής, σχολής μπαλέτου και δραματικής τέχνης. 

3. Περιουσία του Νομικού Προσώπου είναι τα μουσικά 
όργανα, τα σκεύη και όλα τα συναφή υλικά που έχει ο Δή¬ 
μος Μώλου. 

4. Πόροι του Νομικού Προσώπου είναι: 

α) Η χρηματική επιχορήγηση του Δήμου Μώλου που θα 
ανέρχεται σε 15.000.000 ετησίως. 

β) Η χρηματική επιχορήγηση του Κράτους και των αρ¬ 
μοδίων Υπουργείων. 

γ) Κάθε είδος εισφορά, δωρεά, κληροδότηση και επιχο¬ 
ρήγηση. 

δ) Εισπράξεις από τη διοργάνωση συναυλιών, χορών, 
εορτών και συναφών εκδηλώσεων. 

ε) Τα έσοδα από εγγραφές μαθητών, δίδακτρα, εξέτα¬ 
στρα και οποιαδήποτε έσοδο. 

στ) Κάθε άλλη νόμιμη πρόσοδος. 

Ακροτελεύτιο άρθρο 

Από την απόφαση αυτή προκαλείται δαπάνη σε βάρος 
του Προϋπολογισμού του Δήμου Μώλου (Κ.Α. 212.3) 
ύψους 15.000.000 δρχ. για το τρέχον οικονομικό έτος και 
ισόποση δαπάνη για τα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 31 Οκτωβρίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 
ΠΑΝ. ΜΠΟΝΑΚΗΣ 

Αριθ. 8093 (5) 

Σύσταση στην έδρα του Δ.Δ. Δάφνου του Δήμου Λιδορι- 
κίου Νομού Φωκίδας Νομικού Προσώπου με την επω¬ 
νυμία «Σχολική Επιτροπή Δημοτικού Σχολείου Δάφ¬ 
νου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1) Τις διατάξεις του άρθρου 203 του Δ.Κ.Κ. (Π.Δ. 410/ 
95). 

2) Τις διατάξεις της παρ. 8του άρθρου 5του Ν. 1894/90 
(ΦΕΚΙΙΟ/Α'). 

Την 173/2000 απόφαση του Δημοτικού Συμβουλίου του 
Δήμου Λιδορικίου «περί Σύστασης Σχολικής Επιτροπής 
Δημοτικού Σχολείου Δάφνου» του Δήμου Λιδορικίου Ν. 
Φωκίδας. 

3) Τις 5921/9.9.97, 6377/6.9.97, 6649/25.9.97 και 2267/ 

24.3.99 αποφάσεις του Γενικού Γραμματέα Περιφέρειας 
Στερεάς Ελλάδας «περί μεταβιβάσεως δικαιώματος υπο¬ 
γραφής με εντολή του.», αποφασίζουμε: 

1. Συνιστάται στην έδρα του Δ.Δ. Δάφνου του Δήμου 
Λιδορικίου Νομού Φωκίδας Νομικό Πρόσωπο με την 
Επωνυμία «Σχολική Επιτροπή Δημοτικού Σχολείου Δάφ¬ 
νου». 

2. Σκοπός του Νομικού Προσώπου είναι: 

- Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, προμήθειας λοιπών αναλώσιμων υλικών κ.λ.π. του 
Δημοτικού Σχολείου. 

- Η εκτέλεση μικρών έργων για την επισκευή και συντή¬ 
ρηση των διδακτηρίων. 

- Η αποκατάσταση ζημιών και φθορών των επίπλων και 
του λοιπού κεφαλαιακού εξοπλισμού. 

- Η φροντίδα για την εξεύρεση άλλων πόρων και ο εφο¬ 
διασμός της Σχολικής μονάδας «με έπιπλα και σκεύη και 
γενικά όλα τα μέσα που είναι απαραίτητα για τη λειτουρ¬ 
γία της και γενικότερα η λήψη όλων των μέτρων που θεω¬ 
ρούνται αναγκαία για την στήριξη της διοικητικής λει¬ 
τουργίας της Σχολικής μονάδας. 

3 . Το Νομικό Πρόσωπο διοικείται από πενταμελές 
(5/μελές) Διοικητικό Συμβούλιο αποτελούμενο από: 

-Έναν Δημοτικό Σύμβουλο, οριζόμενο από το Δημοτικό 
Συμβούλιο στην αρχή κάθε Δημοτικής περιόδου, ως Πρό¬ 
εδρο. 

- Τον εκάστοτε Δ/ντή του Δημοτικού Σχολείου. 

- Έναν εκπρόσωπο του Συλλόγου γονέων και κηδεμό¬ 
νων μαθητών του Δημοτικού Σχολείου οριζόμενο από το 
Δημοτικό Συμβούλιο. 

- Δύο (2) δημότες του Δήμου Λιδορικίου, κατά προτε¬ 
ραιότητα κατοίκους του Δ.Δ. Δάφνου, οριζόμενους από 
το Δημοτικό Συμβούλιο. 

4. Η θητεία των μελών του Δ. Σ. ακολουθεί την θητεία 
του Δημοτικού Συμβουλίου. Το Δ.Σ. εκλέγει με συνεδρία¬ 
ση του Αντιπρόεδρο, Γραμματέα και Ταμία. 

5. Πόροι του Νομικού Προσώπου είναι: 

α) Η ετήσια επιχορήγηση του Κράτους. 

β) Η ετήσια επιχορήγηση του Δήμου Λιδορικίου. 

γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

6. Το Νομικό Πρόσωπο εκπροσωπείται ενώπιον των δι¬ 


καστικών και κάθε Δημοσίων Αρχών από τον Π ρόεδρο του 
Δ.Σ. και όταν αυτός απουσιάζει ή κωλύεται από τον Αντι¬ 
πρόεδρο αυτού. 

7. Με την παρούσα ουδεμία δαπάνη δεν προκαλείται σε 
βάρος του προϋπολογισμού του Δήμου Λιδορικίου ούτε σε 
βάροςτου προϋπολογισμού του Νομικού προσώπου αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άμφισσα, 19 Οκτωβρίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 
ΙΩΑΝΝΗΣ Κ. ΓΚΟΛΦΗΣ 

-♦- 

Αριθ. 7009 (6) 

Σύσταση αμιγούς Δημοτικής Επιχείρησης στο Δήμο Καλ- 
λιέωνΝ. Φωκίδας με την επωνυμία: «ΑΜΙΓΗΣ ΔΗΜΟΤΙ¬ 
ΚΗ ΑΝΑΠΤΥΞΙΑΚΗ ΕΤΑΙΡΙΑ ΔΗΜΟΥ ΚΑΛΛΙΕΩΝ - 
Α.Δ.Α.Ν.Ε.Κ.». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1) Τις διατάξεις του Π.Δ. 410/95 (Δ.Κ.Κ.) και ειδικότερα 
των άρθρων: 277,278, όπως τροποποιήθηκαν με τον Ν. 
2503/97 (Φ.Ε.Κ. 107/Α/30.5.97), (άρθρο 11, παρ. 23), των 
άρθρων 279,280 και 281 όπως αυτό τροποποιήθηκε με 
τον ίδιο νόμο Ν. 2503/97 (Φ.Ε.Κ. 107/Α/30.5.97) (άρθρο 
11, παρ. 24), των άρθρων 282-284 και 

2) Την 25027/1984 απόφαση του Υπουργού Εσωτερι¬ 
κών, 

3) Την 54/2000 Συστατική Απόφαση του Δημοτικού Συμ¬ 
βουλίου Καλλιέων. 

4) Τις 5921/9.9.97, 6377/6.9.97, 6649/25.9.97 και 

2267/24.3.99 αποφάσεις του Γ ενικού Γ ραμματέα Περιφέ¬ 
ρειας Στερεάς Ελλάδας «περί μεταβιβάσεως δικαιώμα¬ 
τος υπογραφής με εντολή του.», αποφασίζουμε: 

1. Συστήνεται στο Δήμο Καλλιέων του Νομού Φωκίδας 
Επιχείρηση με την επωνυμία «ΑΜΙΓΗΣ ΔΗΜΟΤΙΚΗ ΑΝΑ¬ 
ΠΤΥΞΙΑΚΗ ΕΤΑΙΡΙΑ ΔΗΜΟΥ ΚΑΛΛΙΕΩΝ-Α.Δ.Α. Ν.Ε.Κ.» ως 
ίδιο Νομικό Πρόσωπο Ιδιωτικού Δικαίου, το οποίο διέπεται 
από τις διατάξεις των άρθρων 277 έως 284 και 278, 291, 
304, του Π.Δ. 410/95 (Δ.Κ.Κ.), όπως αυτές ισχύουν σήμερα. 

Β. ΣΚΟΠΟΙ 

Σκοποί της επιχείρησης είναι: 

- Η ανάληψη και εκτέλεση τεχνικών έργων, έργων βελ¬ 
τίωσης και συντήρησης καθώς και η εκπόνηση των αντί¬ 
στοιχων μελετών υλοποίηση τους, αμιγώς ή κατ’ ανάθεση 
του Δήμου Καλλιέων, σύμφωνα με την ισχύουσα νομοθε¬ 
σία για την εκτέλεση των έργων Ο.Τ.Α. 

- Η εκπόνηση αναπτυξιακών και οποιοσδήποτε άλλης 
μορφής και αντικειμένου μελετών, καθώς και η διεξαγω¬ 
γή ερευνών. Οι προαναφερθείσες μελέτες και έρευνες θα 
εκπονούνται, στο βαθμό που είναι δυνατό, από τις υπηρε¬ 
σίες της Εταιρείας ή από εξειδικευμένους μελετητές, με 
τους οποίους θα συμβάλλεται, κατά περίπτωση, η Εται¬ 
ρεία. Η εκπόνηση των ανωτέρω μελετών και ερευνών θα 
πραγματοποιείται αμιγώς ή κατ’ ανάθεση από το Δήμο 
Καλλιέων, εντόςτων ορίωντης ισχύουσας Νομοθεσίας. Η 
εταιρεία μέχρι την επαρκή στελέχωσή της αλλά πιθανώς 






19620 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


και κατόπιν αυτής, είναι δυνατόν να επιλέξει ως Σύμβου¬ 
λο έναν εξειδικευμένο επιστήμονα (ή Εταιρεία), σε θέμα¬ 
τα ανάπτυξης και οργάνωσης. Η απευθείας ανάθεση έρ¬ 
γων και μελετών είναι δυνατή, αρκεί να μην αντίκειται στη 
νομοθεσία που, κατά περίπτωση, ισχύει. Η εταιρεία έχει 
δυνατότητα συμμετοχής της στις Δημοπρασίες του Δή¬ 
μου και των Δημοτικών Επιχειρήσεων της περιοχής προ- 
κειμένου για έργα και μελέτες με προϋπολογισμούς 
εκτός των ορίων της δυνατότητας ανάθεσης. 

- Η διοργάνωση επιμορφωτικών σεμιναρίων ή άλλης 
μορφής εκπαίδευσης ή κατάρτισης. Υποκείμενα της κα¬ 
τάρτισης θα είναι κυρίως νέοι και άνεργοι της περιοχής ή 
και επαγγελματίες, σε εξειδικευμένα θέματα της δρα- 
στηριότητάς τους, και σε τομείς που έχουν ανάπτυξη 
στην περιοχή (γεωργία, κτηνοτροφία, αγροτουρισμός, 
κ.λ.π.). 

- Η σύναψη προγραμματικών συμβάσεων, σύμφωνα με 
τους ισχύοντες Νόμους. 

- Η αξιοποίηση προγραμμάτων της Ευρωπαϊκής Ένω¬ 
σης αμιγώς ή σε συνεργασία με άλλους Οργανισμούς και 
φορείςτου Δημοσίου. Των Ο.Τ.Α, του Ιδιωτικού Τομέα αλ¬ 
λά και του ιδίου του Δημοσίου. 

- Η συμμετοχή, με άλλους φορείς, σε έργα, ενέργειες, 
παρεμβάσεις και προγράμματα που αφορούν την ευρύ¬ 
τερη περιοχή, που διαθέτει κοινά χαρακτηριστικά με αυ¬ 
τά του Δήμου Καλλιέων, ακόμα και εάν ανήκει σε άλλους 
Νομούς ή σε άλλες χώρες της Ευρωπαϊκής Ένωσης. 

- Η αξιοποίηση Εθνικών Νόμων Κινήτρων ή Προγραμ¬ 
μάτων της Ευρωπαϊκής Ένωσης για την υλοποίηση επεν¬ 
δύσεων κερδοσκοπικού ή μη χαρακτήρα, αμιγώς ή σε συ¬ 
νεργασία με άλλους φορείς της Τοπικής Αυτ/σης ή ιδιώ¬ 
τες. Οι υπ’όψη επενδύσεις, κατά προτίμηση, θα αφορούν 
την αξιοποίηση τοπικών πρώτων υλών ή άλλων πόρων της 
περιοχής. 

- Η συνεχής και εμπεριστατωμένη πληροφόρηση και 
ενημέρωση των Δημοτών σε Ευρωπαϊκά Προγράμματα 
και Εθνικούς Νόμους Κίνητρων. Η παροχή συμβούλων σε 
επαγγελματικές ομάδες Δημοτών (π.χ. γεωργοί, κτηνο- 
τρόφοι, κ.λ.π.) σε θέματα οργάνωσης και ανάπτυξης των 
δραστηριοτήτων τους. 

- Η αξιοποίηση και εκμετάλλευση πλουτοπαραγωγικών 
πόρων της περιοχής. 

- Η προβολή της περιοχής και η προώθηση των παρα- 
γόμενων προϊόντωντης, ή οποία μπορεί να λάβει άτυπη ή 
και τυπική και οργανωμένη μορφή. 

- Η ανάδειξη, αξιοποίηση και προστασία της πολιτιστι¬ 
κής κληρονομιάς και των μνημείων της περιοχής. 

- Η διοργάνωση πολιτιστικών δραστηριοτήτων και η 
ανάληψη δράσεων και πρωτοβουλιών πολιτιστικού και 
κοινωνικού χαρακτήρα. 

- Η υλοποίηση ορισμένων πλευρών του τεχνικού προ¬ 
γράμματος του Δήμου με αντικείμενα που προσιδιάζουν 
στις δραστηριότητές της (καθαριότητα, αξιοποίηση και 
εκμετάλλευση κοινοχρήστων χώρων, διαχείριση απορ¬ 
ριμμάτων, κ.λ.π.). 

- Η κοινωνική ανάπτυξη της περιοχής και η δημιουργία 
υποδομών που συμβάλλουν σε αυτή. 

- Η αγροτουριστική ανάπτυξη της περιοχής και η συμ¬ 
μετοχή αμιγώς ή με άλλους φορείς στην υλοποίηση των 
κατάλληλων επενδύσεων και παρεμβάσεων που τεκμη¬ 
ριωμένα εξασφαλίζουν την αξιοποίηση των σχετικών 
πλουτοπαραγωγικών πόρων και πόλων έλξης της περιο¬ 
χής (φυσικό περιβάλλον, μνημεία κ.λ.π.). 


- Η με κάθε τρόπο συμβουλευτική ή συμμετοχική ενί¬ 
σχυση των δραστηριοτήτωνπου έχουν ανάπτυξη στην πε¬ 
ριοχή και η δημιουργία οργανώσεων, εμπορικών , επεν¬ 
δυτικών ή άλλων υποδομών που συμβάλλουν στην ανά¬ 
πτυξη της (γεωργίας, κτηνοτροφίας, κ.λ.π.). 

- Η με κάθε τρόπο συνδρομή στους ανέργους της πε¬ 
ριοχής να ενσωματωθούν στην αγορά εργασίας και να 
εξασφαλίσουν απασχόληση. 

- Η παροχή κοινωνικής μέριμνας σε υπερήλικες (βοή¬ 
θεια στο σπίτι, προληπτική ιατρική, φροντίδα, κ.λ.π.) και 
σε άτομα με ειδικές ανάγκες, για την αξιοπρεπή και αυτό¬ 
νομη διαβίωσή τους. 

- Η δημιουργία ή η εκμετάλλευση αναψυκτηρίων, χώρων 
μαζικής εστίασης, επιμορφωτικών και συνεδριακών κέντρων, 
κατασκηνωτικών ή αθλητικών κέντρων, σκοπευτηρίων, κ.λ.π. 

- Η συμμετοχή σε εμπορικές-επαγγελματικές αγροτικές 
εκθέσεις. 

- Η δημιουργία θυγατρικών εταιριών οποιοσδήποτε νο¬ 
μικής μορφής με σκοπό να συσταθούν από αυτές Κέντρα 
Επαγγελματικής Κατάρτισης (ΚΕΚ) παντός είδους και 
σκοπού, όπως τα κέντρα αυτά θα προβλέπονται από τους 
Ελληνικούς Νόμους ή τις Κοινοτικές Οδηγίες της Ευρω¬ 
παϊκής Ένωσης. 

- Η κατάρτιση κτηματολογίου, χωροταξικών, περιβαλ¬ 
λοντικών και πολεοδομικών μελετών, πράξεων αναλογι¬ 
σμού και τακτοποιήσεων οικοπέδων που αδυνατεί να 
εκτελέσει ο Δήμος. 

- Η ορθολογική εκμετάλλευση και αξιοποίηση της Δη¬ 
μοτικής περιουσίας. 

- Η διοργάνωση αθλητικών ή άλλου συναφούς χαρα¬ 
κτήρα δραστηριοτήτων. 

- Η συνεργασία με φορείς που δραστηριοποιούνται 
στον τομέα της κοινωνικής μέριμνας και πρόνοιας συμπε¬ 
ριλαμβανομένων μη κυβερνητικών οργανώσεων, συλλό¬ 
γων κ.λ.π. 

- Η ίδρυση και εκμετάλλευση χώρων κατασκήνωσης, 
03πιρίπ9, είτε για την εξυπηρέτηση των δημοτών, είτε για 
την δημιουργία εσόδων. 

- Η αντιμετώπιση εκτάκτων αναγκών και καταστάσεων. 

- Η δημιουργία μιας βάσης δεδομένων, ενημερούμενης 
διαρκώς, με στοιχεία για τις δραστηριότητες της περιο¬ 
χής, τον αριθμό των επιχειρήσεων, κ.λ.π. 

- Η ίδρυση κάθε μορφής εταιρειών καθώς και η συμμε¬ 
τοχή σε εταιρείες που έχουν συναφές αντικείμενο με τους 
σκοπούς της επιχείρησης. 

- Η άσκηση οποιαδήποτε άλλης δραστηριότητας, που 
δεν αντίκειται στα χρηστά ήθη και το Νόμο, η οποία είναι 
δυνατό να συμβάλλει γενικότερα στην ανάπτυξη και προ¬ 
βολή της περιοχής αλλά και την υποβοήθηση των δημο¬ 
τών. 

- Η επιχείρηση μπορεί να αναθέτει, στο σύνολο ή κατά 
τμήματα, υπηρεσίες που αναλαμβάνει ή προγραμματίζει 
σε νομικά πρόσωπα δημοσίου ή ιδιωτικού δικαίου φυσικά 
πρόσωπα, συνεταιρισμούς, κοινωφελείς οργανισμούς, 

κ.λ.π. 

Γ. ΕΔΡΑ 

Η Επιχείρηση θα έχει έδρα το Δήμο Καλλιέων. 

Δ. ΔΙΟΙΚΗΣΗ 

Η Επιχείρηση θα διοικείται από πενταμελές (δμελές) Δι¬ 
οικητικό Συμβούλιο που ορίζεται με τα αναπληρωματικά 
μέλη από το Δημοτικό Συμβούλιο του Δήμου. 

Η θητεία του Συμβουλίου ακολουθεί τη θητεία της δη¬ 
μοτικής αρχής. Το Διοικητικό Συμβούλιο αποτελείται: 

Α) Από τρεις αιρετούς εκπροσώπους του Δήμου, ένας 
εκ των οποίων προέρχεται από τη μειοψηφία (Ν. 2503/97 
άρθρο 11 παρ. 23). 

Από ένα (1) δημότη του Δήμου Καλλιέων που έχει γνώ¬ 
ση ή εμπειρία σχετικά με το αντικείμενο της επιχείρησης 
εκπρόσωπο κοινωνικού φορέα της περιοχής και έναν (1) 
εκπρόσωπο των εργαζόμενων στην επιχείρηση εάν αυτή 
απασχολεί περισσότερους από είκοσι (20). Αν οι εργαζό¬ 
μενοι είναι λιγότεροι, στη Διοίκηση θα συμμετέχει ένας 
ακόμη δημότης. 

Ο Πρόεδρος και ο Αντιπρόεδρος ορίζονται από το Δη¬ 
μοτικό Συμβούλιο μεταξύ των μελών του Διοικητικού 
Συμβουλίου της Επιχείρησης. Για τον ορισμό και τη λει¬ 
τουργία του Διοικητικού Συμβουλίου της Επιχείρησης 
ισχύουν γενικά τα οριζόμενα από τον Δημοτικό Κώδικα 
(Π.Δ. 410/95) και το Σχέδιο I. Καποδίστριας (Ν. 
2539/1997). 

Επίσης το Δημοτικό Συμβούλιο εκχωρεί στην Επιχείρη¬ 
ση πόρους από θεσμοθετημένες αρμοδιότητες του: 

ΣΤ. ΔΙΑΡΚΕΙΑ 

Η διάρκεια της Επιχείρησης ορίζεται στα 30 χρόνια και 
μπορεί να παραταθεί με απόφαση του Δημοτικού Συμ¬ 
βουλίου. 

Ζ. ΜΕΤΟΧΙΚΟ ΚΕΦΑΛΑΙΟ 

Το αρχικό Μετοχικό Κεφάλαιο της Επιχείρησης το 
οποίο θα καταβάλλει ο Δήμος Καλλίεων ανέρχεται στο 
ποσό των τριάντα εκατομμυρίων (30.000.000) δρχ. 

Β. ΠΟΡΟΙ 

Πόροι της επιχείρησης είναι: 

- Τα έσοδα από τις Π ρογραμματικές Συμβάσεις τις οποί¬ 
ες θα υπογράψει με το Δήμο Καλλίεων ή άλλα Νομικά 
Πρόσωπα ΔΔ ή ΙΔ, την Πολιτεία για τις υπηρεσίες που θα 
παρέχει προς τους Δημότες ή κατοίκους του Δήμου ή της 
ευρύτερης περιοχής. 

- Τα έσοδα από παροχή υπηρεσιών. 

- Τα έσοδα από την ανάληψη επενδυτικών πρωτοβου¬ 
λιών, τη χρήση των έργων ή των υπηρεσιών της και γενικά 
από την άσκηση των δραστηριοτήτων της. 

- Οι πρόσοδοι από την περιουσία της, κληρονομιές, ει¬ 
σφορές, δωρεές και λοιπές επιχορηγήσεις από Δημόσι¬ 
ους και άλλους φορείς. 

- Τα έσοδα από τη συμμετοχή της σε Ευρωπαϊκά ή Εθνι¬ 
κά Προγράμματα και Πρωτοβουλίες. 

- Τα έσοδα από Δημοτικά Τέλη και άλλες αρμοδιότητες 
του Δήμου που θα εκχωρούνται με αποφάσεις Δημοτικού 
Συμβουλίου στην επιχείρηση. 

Θ. ΔΙΑΛΥΣΗ 

Η επιχείρηση διαλύεται: 

- Με απόφαση Δημοτικού Συμβουλίου που λαμβάνεται 
με την απόλυτη πλειοψηφία των μελών του και εγκρίνεται 
από τα αρμόδια όργανα της πολιτείας. 

- Όταν λήξει ή δεν παραταθεί η διάρκεια της. 

- Όταν πτωχεύσει. 

Σε περίπτωση διάλυσης ακολουθεί η εκκαθάριση της 
επιχείρησης που γίνεται κατά νόμον. Τα υπόλοιπα μετά 
την εκκαθάριση περιέρχονται στο Δήμο. 


I. ΓΕΝΙΚΑ 

Η συγκρότηση, λειτουργία και οι αρμοδιότητες των Ορ¬ 
γάνων Διοίκησης, η οργάνωση, η λειτουργία, η διαχείριση 
και η Εποπτείατης Επιχείρησης, διέπονται από τις σχετικές 
και τις Δημοτικές και Κοινοτικές Διατάξεις του Π.Δ. 410/95 
και του Σχεδίου I. Καποδίστριας (Νόμος 2539/1997). 

Από τις διατάξεις της παρούσας προκαλείται δαπάνη 
ύψους 30.000.000 δρχ. σε βάρος του προϋπολογισμού 
του Δήμου Καλλιέων έτους 2000, ποσό που έχει προβλε- 
φθεί στον προϋπολογισμό του Δήμου αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άμφισσα, 18 Οκτωβρίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 
ΙΩΑΝΝΗΣ Κ. ΓΚΟΛΦΗΣ 

-♦- 

Αριθ. 6589 (7) 

Σύσταση αμιγούς Δημοτικής Επιχείρησης στο Δήμο Γρα- 
βιάς Ν. Φωκίδας με την επωνυμία: «ΑΝΑΠΤΥΞΙΑΚΗ 
ΓΡΑΒΙΑΣ ΔΕ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1) Τις διατάξεις του Π.Δ. 410/95 (Δ.Κ.Κ.) και ειδικότερα 
των άρθρων: 277, 278, όπως τροποποιήθηκαν με τον Ν. 
2503/97 (Φ.Ε.Κ. 107/Α/30.5.97), (άρθρο 11, παρ. 23), των 
άρθρων 279, 280 και 281 όπως αυτό τροποποιήθηκε με 
τον ίδιο νόμο Ν. 2503/97 (Φ.Ε.Κ. 107/Α/30.5.97) (άρθρο 
11, παρ. 24), των άρθρων 282-284 και 

2) Την 25027/1984 απόφαση του Υπουργού Εσωτερικών. 

3) Την 67/2000 Συστατική Απόφαση του Δημοτικού Συμ¬ 
βουλίου Γ ραβιάς. 

4) Τις 5921/9.9.97, 6377/6.9.97, 6649/25.9.97 και 2267/ 

24.3.99 αποφάσεις του Γενικού Γραμματέα Περιφέρειας 
Στερεάς Ελλάδας «περί μεταβιβάσεως δικαιώματος υπο¬ 
γραφής με εντολή του.», αποφασίζουμε: 

1. Συστήνεται στην πόλη της Γ ραβιάς του Νομού Φωκί¬ 
δας, αμιγής δημοτική επιχείρηση με την επωνυμία «ΑΝΑ¬ 
ΠΤΥΞΙΑΚΗ ΓΡΑΒΙΑΣ Δ.Ε.» ως ίδιο Νομικό Πρόσωπο Ιδιω¬ 
τικού Δικαίου, το οποίο διέπεται από τις διατάξεις των άρ¬ 
θρων 277 έως 284 και 278, 291, 304,του Π.Δ. 410/95 
Δ.Κ.Κ., όπως αυτές ισχύουν σήμερα. 

2. Σκοπός της Επιχείρησης είναι: 

Α'. Η ανάληψη δραστηριοτήτων που έχουν σχέση με την 
πολιτιστική ανάπτυξη και συγκεκριμένα: 

α'. Η ουσιαστική και ολοκληρωμένη πολιτιστική ανάπτυ¬ 
ξη του Δήμου Γ ραβιάς και της ευρύτερης περιοχής και 
της αγάπης για τις τέχνες, η προστασία της εθνικής πολι¬ 
τιστικής ταυτότητας, η αναγωγή των πολιτιστικών πνευ¬ 
ματικών και καλλιτεχνικών αγαθών σε οργανικά στοιχεία 
της καθημερινής ζωής και η ενεργητική και συνειδητή 
συμμετοχή των πολιτών στην πολιτιστική ζωή της πόλης. 

β'. Η δημιουργία της απαραίτητης πολιτιστικής υποδο¬ 
μής- 

γ'. Η διάδοση και η ανάπτυξη της καλλιτεχνικής παιδεί¬ 
ας στους τομής της μουσικής, του χορού, του κινηματο¬ 
γράφου, του θεάτρου και των άλλων οπτικοακουστικών 
μέσων, καθώς και των εικαστικών τεχνών. 

δ'. Η στήριξη, η διάδοση και η ανάπτυξη της καλλιτεχνι¬ 
κής παιδείας, η στήριξη και διάδοση της σύγχρονης καλ¬ 
λιτεχνικής και πνευματικής δημιουργίας και η εξασφάλι¬ 
ση των συνθηκών που θα επιτρέψουν την άσκηση και ανά¬ 
πτυξη των ατομικών δημιουργικών ικανοτήτων στους 
αντιστοίχους τομείς. 

ε'. Η προβολή, η ανάπτυξη και η διάδοση αυτών των τε¬ 
χνών με την διοργάνωση, παραγωγή και παρουσίαση πο¬ 
λιτιστικών εκδηλώσεων, καθώς και άλλων επιμορφωτικών 
και ψυχαγωγικών δραστηριοτήτων. 

στ'. Η δημιουργία και ανάπτυξη της αναγκαίας υποδο¬ 
μής για τη βελτίωση της ποιότητας της ζωής και την δημι¬ 
ουργική αξιοποίηση του ελεύθερου χρόνου των κατοίκων 
της πόλης και ιδιαίτερα των νέων. 

ζ'. Η ανάπτυξη της συνεργασίας με το πνευματικό κέ¬ 
ντρο, τους μαζικούς πολιτιστικούς φορείς και τα ερασιτε¬ 
χνικά συγκροτήματα της πόλης και η παροχή με κάθε δυ¬ 
νατό τρόπο ηθικής και υλικής βοήθειας και της τεχνικής 
υποστήριξης, με στόχο την ενίσχυση της ερασιτεχνικής 
δημιουργίας και την διερεύνηση του πεδίου των πρωτο¬ 
βουλιών και των παρεμβάσεών του. 

η'. Η συνεργασία με την εκπαιδευτική κοινότητα του Δή¬ 
μου και της ευρύτερης περιοχής για την από κοινού προ¬ 
ώθηση και υλοποίηση, πολιτιστικών, πνευματικών παιδα¬ 
γωγικών, εκπαιδευτικών και επιμορφωτικών δραστηριο¬ 
τήτων μέσα και έξω από τα σχολεία και η εξασφάλιση της 
ουσιαστικής συμμετοχής των μαθητικών κοινοτήτων και 
της νεολαίας γενικότερα στις δραστηριότητες της επιχεί- 
ρησης. 

θ'. Η ανάληψη και υλοποίηση κοινοτικών (Ε.Ε) και Εθνι¬ 
κών προγραμμάτων εκπαιδευτικού, επιμορφωτικού, πολι¬ 
τιστικού, αναπτυξιακού και ερευνητικού χαρακτήρα. 

Για την υλοποίηση των πιο πάνω στόχων η επιχείρηση 
θα αναπτύξει την δραστηριότητα της σε τρεις αλληλέν- 
δετους στόχους: τον εκπαιδευτικό, τον επιμορφωτικό και 
τον ψυχαγωγικό. 

Οι εκπαιδευτικές δραστηριότητες (επαγγελματικά και 
ελεύθερα τμήματα σχολών) θα συνδυασθούν με ένα σύ¬ 
νολο επιμορφωτικών πρωτοβουλιών (όπως σχολές γονέ¬ 
ων, σεμινάρια επαγγελματικού προσανατολισμού, σεμι¬ 
νάρια παιδαγωγικού περιεχομένου, σχολές αναλφάβη¬ 
των, εργαστήρια, διαλέξεις, ημερίδες, συνέδρια κ.λ.π.) με 
πολιτιστικές και ψυχαγωγικές εκδηλώσεις (όπως θεατρι¬ 
κές και κινηματογραφικές παραστάσεις, προβολές, εκθέ¬ 
σεις, συναυλίες, φεστιβάλ κ.λ.π.). 

Β'. Η οργάνωση και διεξαγωγή πολιτιστικών και ψυχα¬ 
γωγικών εκδηλώσεων. 

Η ένταξη των εκδηλώσεων στις δραστηριότητες της νέ¬ 
ας Δημοτικής Επιχείρησης για την εξασφάλιση της απο¬ 
τελεσματικής οργάνωσης και διεξαγωγή των σημαντικών 
αυτών γεγονότων για το Δήμο, της ευελιξίας και της συμ¬ 
μετοχής της Τοπικής Αυτ/σης. 

Γ. Η υλοποίηση εκπαιδευτικών και επιμορφωτικών προ¬ 
γραμμάτων. 

Η υλοποίηση εκπαιδευτικών-επιμορφωτικών προγραμ¬ 
μάτων Ε.Ε. ή άλλων Δημοσίων Φορέων. 

Δ'. Η περιβαλλοντική ευαισθητοποίηση και η Διαχείριση 
του Περιβάλλοντος. 

α' Η εκπόνηση μελετών που έχουν σχέση με την διαχεί¬ 
ριση του φυσικού και αστικού περιβάλλοντος, η ευαισθη- 
τοποίηση των δημοτών σε αντίστοιχα θέματα, η προώθη¬ 
ση περιβαλλοντικής επιμόρφωσης, η ενεργός συμμετοχή 
σε σχετικά προγράμματα της Ευρωπαϊκής Ένωσης, η πα¬ 


ροχή υπηρεσιών, σύμβουλου σε θέματα ρύπανσης, κυ¬ 
κλοφορίας και πρασίνου της πόλης η ανάπτυξη και προ¬ 
ώθηση συνεργασιών με Πανεπιστημιακούς και Δημόσι¬ 
ους γενικά οργανισμούς και Επιχειρήσεις κοινής Ωφέλει¬ 
ας. 

β'. Η αξιοποίηση και διαχείριση του πράσινου της πόλης 
με την δημιουργία αθλητικών χώρων, χώρων ψυχαγωγίας 
και πολιτιστικών εκδηλώσεων, εμπλουτισμού του πρασί¬ 
νου και δημιουργίας της απαραίτητης υποδομής για την 
περιβαλλοντική ευαισθητοποίηση των κατοίκων της πό¬ 
λης. 

γ'. Η εφαρμογή προγράμματος ανακύκλωσης με διαλο¬ 
γή στην πηγή. 

δ'. Η οργάνωση και επέκταση των δραστηριοτήτων που 
έχουν σχέση με την καθαριότητα και την πυρασφάλεια 
των δασών την καθαριότητα και την αισθητική της πόλης 
και των του ριστικών περιοχών, την συντήρηση του πρασί¬ 
νου και την επέκτασή του. 

ε'. Η λειτουργία τμήματος Κυκλοφοριακής Αγωγής και 
Περιβαλλοντικής Εκπαίδευσης παιδιών ηλικίας μέχρι 12 
ετών. 

Ε'. Ανάπτυξη του Αθλητισμού. 

Η εξασφάλιση της αναγκαίας υποδομής σε χώρους 
εγκαταστάσεις (όπως ανοιχτά ή κλειστά γήπεδα) και εξο¬ 
πλισμό, ή διοίκηση διαχείριση και εκμετάλλευσή τους, η 
εξασφάλιση των αναλώσιμων αθλητικών ειδών και υλικών 
η συνεργασία με τους λοιπούς φορείς του αθλητισμού 
της πόλης, η στήριξη των δραστηριοτήτων τους, η οργά¬ 
νωση και λειτουργία ερασιτεχνικών αθλητικών τμημάτων, 
η διοργάνωση περιοδικών και ετήσιων ομαδικών ή ατομι¬ 
κών αθλημάτων και αγώνων μαζικών αθλημάτων για την 
συμμετοχή των νέων και γενικότερα των κατοίκων της πό¬ 
λης, σε αθλητικές δραστηριότητες και εκδηλώσεις και μέ¬ 
σο αυτών η σημαντική, πολιτιστική, πνευματική και κοινο¬ 
τική ανάπτυξη των κατοίκων της περιοχής του Δήμου. 

ΣΤ’. Η οργάνωση των υπηρεσιών Υγείας και Κοινωνικής 
Πρόνοιας. 

Η οργάνωση των υπηρεσιών Υγείας και Κοινωνικής 
Πρόνοιας, η δημιουργία και λειτουργία τμημάτων προλη¬ 
πτικής υγιεινής και παροχής υπηρεσιών πρωτοβάθμιας 
και δευτεροβάθμιας ιατρικής περίθαλψης, η λειτουργία 
παιδικών και βρεφονηπιακών Σταθμών, Κέντρων Δημι¬ 
ουργικής Απασχόλησης Παιδιών (Κ.Δ.Α.Π.) για την εξυ¬ 
πηρέτηση των εργαζόμενων και μη μητέρων, η φροντίδα, 
προσχολική αγωγή, διαπαιδαγώγηση, ψυχαγωγία και 
απασχόληση βρεφών, νηπίων και παιδιών γενικά προσχο- 
λικής ηλικίας. 

Ζ'. Εκδόσεις-Εκτυπώσεις. 

Η έκδοση ενημερωτικών περιοδικών πολιτιστικού και 
τουριστικού περιεχομένου για την προβολή των τοπικών 
πολιτιστικών και τουριστικών πόρων, περιοδικών για τη 
συνεχή επικοινωνία με τους κατοίκους και δημότες της 
πόλης μέσα από ένα ##φιλικό## έντυπο και την δημι¬ 
ουργία βήματος για την αμφίδρομη ανάπτυξη των ιδεών 
του Δήμου, των Δημοτών, κατοίκων και των εργαζομένων 
στο Δήμο. 

Η δημιουργία εργαστηρίου εκτυπώσεων για την κάλυ¬ 
ψη των αναγκών του Δήμου της Δημοτικής Επιχείρησης 
και άλλων ΟΤΑτης ευρύτερης περιοχής. 

Η'. Τουριστική ανάπτυξη 

Η λειτουργία τμήματος για την προβολή των τουριστι¬ 
κών πόρων του Δήμου μας και της ευρύτερης περιοχής 
την δημιουργία και εκμετάλλευση ξενώνων, αναψυκτη- 

ρίων, εστιατορίων και λοιπών τουριστικών εγκαταστάσε¬ 
ων, τη διοργάνωση εκδρομών και τη συμμετοχή σε προ¬ 
γράμματα αγροτουρισμού. 

θ'. Τεχνικός-Κατασκευαστικός τομέας. 

Η εκπόνηση μελετών, η κατασκευή και συντήρηση έρ¬ 
γων, οι οικιστικές αναπλάσεις, η διαμόρφωση κοινόχρη¬ 
στων χώρων, η κατασκευή και συντήρηση έργων υποδο¬ 
μής, η συντήρηση των σχολικών κτηρίων και γενικά των 
εγκαταστάσεων του Δήμου, εφόσον η επιχείρηση θα έχει 
τη δυνατότητα από τις ισχύουσες διατάξεις ανάληψης 
εκτέλεσης τέτοιων έργων. 

Γ. Εκμετάλλευση λατομείου Αδρανών Υλικών και μονά¬ 
δας Έτοιμου Σκυροδέματος. 

Η εξόρυξη, επεξεργασία και διάθεση στην αγορά προϊ¬ 
όντων αδρανών υλικών και η λειτουργία μονάδας παρα¬ 
γωγής ετοίμου σκυροδέματος. 

ΙΑ'. Διαφημίσεις. 

Η εκμετάλλευση των κοινόχρηστων χώρων για μισθώ¬ 
σεις σε διαφημιστικές εταιρείες και η προβολή μέσω των 
διαφημιστικών στοιχείων, ιδεών και μηνυμάτων του Δή¬ 
μου και της Επιχείρησης που έχουν σχέση με την κοινωνι¬ 
κή και Πολιτιστική Ανάπτυξη, τον Αθλητισμό, το Περιβάλ¬ 
λον, την επιμόρφωση και την ψυχαγωγία των κατοίκων 
του Δήμου. 

ΙΒ'. Εργασίες Ασφαλιστικού Συμβούλου. 

Η διενέργεια εργασιών Ασφαλιστικού Συμβούλου σύμ¬ 
φωνα μετις διατάξειςτου Ν. 1569/85, όπως ισχύει καιτο υπ’ 
αριθ. Κ3-3792/17.6.96 έγγραφο των Δ/νσεων Ασφαλιστι¬ 
κών Επιχειρήσεων και Αναλογιστικής του Υπ. Ανάπτυξης. 

ΙΓ. Λοιπές Δραστηριότητες. 

Η λειτουργία των Δημοτικών Σφαγείων, της μονάδας 
επεξεργασίας λυμάτων, του δικτύου ύδρευσης, η συντή¬ 
ρηση και κατασκευή έργων πρασίνου, η αποκομιδή απορ¬ 
ριμμάτων, ο καθαρισμός των Γ ραφείων Δημαρχείου και 
των Γραφείων των Νομικών Προσώπων του Δήμου, η συ¬ 
ντήρηση και τοποθέτηση αναμεταδοτών, η δημιουργία 
και εκμετάλευση ξενώνα, περιπτέρων, αναψυκτηρίων,κυ¬ 
λικείων, κοντινών και η παροχή λοιπών υπηρεσιών όπως η 
μηχανοργάνωση, η δημιουργία κόμβου διαδικτύων, η έκ¬ 
δοση και επεξεργασία λογαριασμών ύδρευσης, η κατα¬ 
μέτρηση των υδρομετρητών, οιταχυμεταφορές κ.λ.π. 

ΙΔ'. Λοιπές Επιχειρηματικές Δραστηριότητες 

Η αξιοποίηση-εκμετάλλευση ακινήτων και χώρων ιδιο¬ 
κτησίας του Δήμου ή άλλων φορέων που θα παραχωρη- 
θούν στην Δημοτική Επιχείρηση, κατά χρήση ή κυριότητα, 
η δρομολόγηση λεωφορείων εντός του Δήμου για την εξυ¬ 
πηρέτηση ατόμων με ειδικές ανάγκες, τρίτης ηλικίας, μα¬ 
θητών και γενικά κατοίκων που δεν εξυπηρετούνται από τις 
γραμμές των αστικών λεωφορείων, η ανάληψη βιώσιμων 
λοιπών επιχειρηματικών δραστηριοτήτων και η συμμετοχή 
σε άλλες επιχειρήσεις και εταιρείες με σκοπό την εξυπηρέ¬ 
τηση των κατοίκων και την ανάπτυξη του Δήμου Γραβιάς. 

3. Η «ΑΝΑΠΤΥΞΙΑΚΗ ΓΡΑΒΙΑΣ Δ.Ε.»διοικείται από επτα- 
μελές (7μέλη) συμβούλιο που τα μέλη του ορίζονται μαζί 
με αναπληρωτές από το Δημοτικό Συμβούλιο. 

Στο Διοικητικό Συμβούλιο θα συμμετέχουν: 

Α) Ο Δήμαρχος Γ ραβιάς ή ο νόμιμος αναπληρωτής του. 

Β) Τρεις (3) Δημοτικοί Σύμβουλοι έκτων οποίων ο ένας 
θα προέρχεται από την μειοψηφία. 

Γ) Ένας (1) εκπρόσωπος Κοινωνικού φορέα (του Δήμου 
μας). 

Δ) Δύο (2) δημότες ή κάτοικοι του Δήμου Γ ραβιάς που 


θα έχουν πείρα ή γνώσεις σχετικές με το αντικείμενο της 
επιχείρησης. 

Ε) Στα μέλη του Δ.Σ. προστίθεται και ένας (1) εκπρόσω¬ 
πος των εργαζομένων χωρίς αλλαγή στην συστατική πρά¬ 
ξη όταν η επιχείρηση απασχολεί περισσότερους από εί¬ 
κοσι (20) εργαζόμενους. 

ΣΤ) Το Διοικητικό Συμβούλιο μπορεί να αναθέτει καθή¬ 
κοντα Διευθύνοντα Συμβούλου για τις εργασίες Ασφαλι¬ 
στικού Συμβούλου σε μέλη του Δ.Σ. ή σε άλλο φυσικό 
πρόσωπο το οποίο θα πρέπει να πληρεί τις προϋποθέσεις 
του άρθρου 17του Ν. 1569/85, όπως ισχύει. 

Ζ) Οι αποφάσεις του Διοικητικού Συμβουλίου που αφο¬ 
ρούν εργασίες Ασφαλιστικού Συμβούλου θα λαμβάνονται 
ως έγκυρες μόνο με την σύμφωνη γνώμη του εκπροσώ¬ 
που της επιχείρησης, Διευθύνοντος Συμβούλου. 

Η) Το Δημοτικό Συμβούλιο ορίζει από τα μέλη του Διοι¬ 
κητικού Συμβουλίου τον Πρόεδρο και τον Αντιπρόεδρο. 

4. Η διάρκεια της επιχείρησης είναι πενήντα (50) χρόνια 
από την δημοσίευση της κατά το νόμο απόφασης στην 
Εφημερίδα της Κυβέρνησης. 

5. Έδρα της επιχείρησης είναι το Δ.Δ. Γ ραβιάς του Δή¬ 
μου Γ ραβιάς του Νομού Φωκίδας. 

6.0 Δήμος διαθέτει στην Επιχείρηση χρηματικό ποσό δέκα 
εκατομμυρίων (10.000.000) δραχμών ως αρχικό κεφάλαιο. 

7. Πόροι της επιχείρησης είναι: 

Α) Έσοδα από δικαιώματα εγγράφων και φοίτησης στα 
τμήματα πολιτιστικών δραστηριοτήτων. 

Έσοδα από την οργάνωση πολιτιστικών και ψυχαγωγι¬ 
κών εκδηλώσεων. 

Γ) Έσοδα από εργασίες Ασφαλιστικού Συμβούλου. 

Δ) Έσοδα από Τουριστικές δραστηριότητες (όπως ξενώ¬ 
νες, εστιατόρια, αναψυκτήρια και λοιπές εγκαταστάσεις). 

Ε) Έσοδα από την εκμετάλλευση των κοινόχρηστων και 
λοιπών χώρων και τη μίσθωση τους σε διαφημιστικές 
εταιρείες για την προβολή διαφημιστικών μηνυμάτων. 

ΣΤ) Έσοδα από την εκτέλεση τεχνικών έργων. 

Ζ) Έσοδα από λοιπές δραστηριότητες της επιχείρησης 
που σε κάθε περίπτωση επιτρέπονται εφόσον δεν απαγο¬ 
ρεύονται από την κείμενη νομοθεσία, την σχετική με τις 
επιχειρήσεις των ΟΤΑ. 

Η) Έσοδα απάτην διαχείριση προγραμμάτωντης Ε.Ε. ή 
άλλων δημοσίων φορέων. 

θ) Έσοδα από την περιουσία της επιχείρησης. 

I) Έσοδα από κληροδοτήματα, εισφορές, δωρεές κ.λ.π. 

Κ) Έσοδα από λοιπές πηγές. 

8. Η Επιχείρηση διαλύεται: 

Α) Με απόφαση του Δημοτικού Συμβουλίου, με την από¬ 
λυτη πλειοψηφίατων μελώντου. 

Β) Όταν λήξει χωρίς να παραταθεί η διάρκεια της επι¬ 
χείρησης. 

Γ) Σε περίπτωση πτώχευσης της επιχείρησης. 

Τη διάλυση της επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάρι¬ 
ση γίνεται από εκκαθαριστές που ορίζονται από το Δημο¬ 
τικό Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης. 

Το υπόλοιπο περιέχεται στο Δήμο. 

9. Η απόφαση αυτή επιβαρύνει τον προϋπολογισμό του 
Δήμου με το ποσό των δέκα εκατομμυρίων (10.000.000) 
δραχμών. 

10. Η Συγκρότηση, η λειτουργία και οι αρμοδιότητες 
των οργάνων διοίκησης, η οργάνωση, η λειτουργία, η δια¬ 
χείριση και η εποπτεία της επιχείρησης διέπονται από τις 
σχετικές με τις δημοτικές και κοινοτικές επιχειρήσεις δια- 
τάξειςτου Π.Δ. 410/95 (Δ.Κ.Κ.). 

11. Με την παρούσα προκαλείται δαπάνη ύψους 
10.000.000 δραχμών σε βάρους του προϋπολογισμού 
του Δήμου Γραβιάς Ν. Φωκίδας έτους 2000 που έχειπρο- 
βλεφθεί στο προϋπολογισμό του Δήμου αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άμφισσα, 16 Οκτωβρίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 
ΙΩΑΝΝΗΣ Κ. ΓΚΟΛΦΗΣ 


( 8 ) 

Χορήγηση άδειας άσκησης επαγγέλματος Κοινών. Λει¬ 
τουργού στον Γεώργιο Τσιμπούρη τουΔημητρίου, κά¬ 
τοικο Πατρών. 

Ο ΝΟΜΑΡΧΗΣ ΑΧΑΪΑΣ 

Με την απόφαση του Νομάρχη 6919/2000 χορήγησε 
στον Κοινωνικό Λειτουργό Γεώργιο Τσιμπούρη του Δημη- 
τρίου, κάτοικο Πατρών, άδεια άσκησης επαγγέλματος 
Κοινών. Λειτουργού. 

Με εντολή Νομάρχη 

Η Διευθύντρια κ.α.α. 

Κ. Γ. ΚΟΥΜΠΟΥΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




